Zápis z 2. stretnutia RC Nitra v rotariánskom roku 2023/2021 dňa 12. septembra 2023  
v penzióne Artin

**Prítomní:** A Tóth, L. Gáll, M. Poništ, G. Tuhý, K. Pieta, J. Dóczy, L. Hetényi, L. Tatar, Ľ. Holejšovský

**Ospravedlnení :** A. Havranová, M. Waldner, V. Miklík, P. Szabo, P. Galo, K. Lacko-Bartoš, D. Peškovičová, I. Košalko, J. Stoklasa, M. Svoreň, R. Plevka, E. Oláh

Dnešné klubové stretnutie otvoril a viedol prezident klubu Lacko Gáll. Na úvod klubového stretnutia nám porozprával zážitky z firemnej výročnej oslavy, ktorej sa zúčastnil spolu s Gabom Tuhým. V krátkosti nás oboznámil so svojim fungovaním vo Vodohospodárskej výstavbe, zaujímavé bolo najmä to, že nastupoval do veľmi ťažkých časov, kedy bola firma vo finančných problémoch a dokončovali sa projekty, čo však napokon úspešne zvládol. Poďakoval za spoluprácu a úsilie aj Gabovi, jeho vtedajšiemu spolupracovníkovi.

Po úvode stretnutia Gabovi tiež Lacko odovzdal ocenenie PHF za dlhodobú prácu v klube a významnú pomoc s uskutočnenými projektami.

 

V krátkosti sme sa tiež venovali nadchádzajúcim nomináciám na ocenenia členov, ak máte návrh na ocenenie, pošlite mail prezidentovi klubu.

*Report zo splavu Malého Dunaja*

Celkovo sa splavu zúčastnilo skoro 100 ľudí. Účasťou podujatie poctili aj 3 maďarské Rotary kluby. Ako každý rok bolo krásne počasie, účastníci boli veľmi spokojný a jedlo fantastické.

*Projekty na nadchádzajúce obdobie...*

Lacko nám predostrel zaujímavý nápad na realizáciu projektu v spolupráci s Vodohospodárskou výstavbou, ktorá má založené o.z., ktoré disponuje finančnými prostriedkami na uskutočnenie zaujímavého projektu vodozádržného systému. Predmetom na diskusiu a prípadné návrhy bude aj prednáška od pána profesora Juríka, ktorá sa chystá 18.9.2023.

V krátkosti sme prebrali aj možnosti budúcej spolupráce s O.z. NIE RAKOVINE, a jedným z návrhov bolo venovanie finančných príspevkov z pripravovaného golfového turnaja, ktorý sa uskutoční tento víkend na ihrisku RED OAK.

*A čo s akčným plánom na záchranu klubu?*

Lacko nám predostrel preložené materiály zo stanov RI a Stanov dištriktu, čo nám trošku upresnilo pohľad na súčasnú situáciu. V priebehu najbližšieho obdobia bude všetkým členom rozposlaný materiál na odsúhlasenie, na základe ktorého bude zostavený akčný plán, ktorý bude prezident komunikovať DG.

Na záver stretnutia Tónko poreferoval o stretnutí s prezidentom LIONS klubu, ktorý mal zhodou okolnosti stretnutie v Artine v čase nášho stretnutia. Lacko sa po našom klube išiel pozhovárať so súčasným prezidentom LIONS, informovať nás bude na nasledujúcom stretnutí. Predpokladá sa návrh na spoluprácu medzi LIONS, RC Nitra a RC Nitra Harmony.

**Informácie:**

* **16.9.2023** sa bude konať 16. ročník Rotary golfového turnaja na golfovom ihrisku RED OAK, ktorý organizujeme spolu s RC Banská Bystrica.

* **23.9.2023** organizuje Robo Bečica návštevu hradiska Bojná, sprievodné slovo bude mať Karol Pieta. Stretnutie bude o 10.00 hod. pred Obecným úradom v Bojnej.
* V blízkom čase sa bude prejednávať termín prehliadky múzea Holokaustu v Seredi, zvažuje sa spojenie s prehliadkou pražiarne kávy v Trnave.

Ladislav Gáll, prezident Rotary club Nitra 2023/2024

